**WIE IS EK IN CHRISTUS?**

**Ek is ‘n kosbare man/vrou en van groot waarde, omdat Jesus my met eer en met heerlikheid gekroon het. Ek is baie bly in die HERE, my siel juig in my God; want Hy het my beklee met die klere van heil, my in die mantel van geregtigheid gewikkel—soos ‘n bruidegom, wat priesterlik die hoofversiersel ombind, en soos ‘n bruid wat haar versier met haar juwele.** (Jesaja 61:10; Psalm 8:5). **Ek is** a**anvaar en goedgekeur, voordat ek in die moederskoot gevorm is, se die Here Jesus, het Ek jou geken; en voordat jy uit die liggaam voortgekom het, het Ek jou geheilig** (Jeremia 1:5**) U het my vreeslik wonderbaar gemaak, my gebeente was nie verborge toe ek in die geheim gemaak is nie**. (Psalm 139) **Daar is dan nou geen veroordeling vir my, wat in Christus Jesus is nie.(**Rom 8:1) **Daarom aanvaar ek myself en is ek lief vir myself, net soos ek gemaak is.**

**Vader, ek glo wat U van my se, ek is deur U geroep** (2 Tim 1:9). **God het my uitgekies nog voor die grondlegging van die wêreld om heilig en sonder gebrek voor Hom in liefde te wees.** (Ef 1:4; 1Pet 2:9; 1Thes 1:4; Joh 15:16). **Ek is ‘n kind van God.** (Rom 8:15-16). **Ek is is wedergebore uit die onverganklike saad van die lewende woord van God wat tot in ewigheid bly.** (1Pet 1:23). **Ek is vergewe vir al my sonde en die bloed van Jesus het al my skuld en skaamte weg gewas.** (Ef 1:4&7; 1Joh 2:12; 1Joh 1:9; kol 1:14). **Ek is ‘n nuwe skepsel in Christus.** (2Kor 5:17). **Ek is heilig en sonder gebrek in God se oë, selfs bo verdenking, voor Hom in liefde.** (Ef 1:4). **Ek is die geregtigheid van God wat beteken ek is goedgekeur, aanvaar en in die regte verhouding met Hom.** (Rom 8:21). **Ek het volle toegang tot die Vader** (Ef 2:18) **en kan vreesloos, met selfvertoue en met vrymoedigheid nader tot Sy troon.** (Heb 4:16).

**Ek is geseend en ek is God se gunsteling.** (Gal 3:9). **Ek is God se oogappel en my naam is gegraveer in die palm van Sy hand.** (Sag 2:8; Ps 17:8; Jes 49:16). **Ek is verseël is met die Heilige Gees.** (Ef 1:13). **Ek is bevestig tot die einde toe.** (1Kor 1:8). **Ek verander na Sy beeld en Hy wat ‘n goeie werk in my begin het sal dit voleindig tot op die dag van Jesus Christus.** (2Kor 3:18; Fil 1:6). **Ek is sy maaksel, geskape in Christus Jesus tot goeie werke wat God voorberei het, sodat ons daarin kan wandel.** (Ef 2:10). **Ek is ‘n ambassadeur vir Christus.** (2 Ko r5:20). **Ek is volkome in Hom.**  (Kol 2:10). **Ek is die tempel van die Heilige Gees.** (1Kor 6:19). **Ek het die gedagtes van Christus.** (1Kor 2:16; Fil 2:5).

**Ek is n mede-erfgenaam met Christus en Hy het my bekwaam gemaak het om deel te hê aan sy erfdeel.** (Rom 8:17; Kol 1:12; Ef 1:11). **Ek is verlos van die vloek van die wet en Abraham se seen is myne.** (Gal 3:13). **Ek is verlos van die ydele lewenswandel oorgeêrf van die tradisies van my voorvaders en losgekoop deur die kosbare bloed van Christus.** (1Pet 1:18-19). **Ek is verlos van die beheer en heerskappy van die duiwel en is oorgebring in God se koningkryk van liefde.** (Kol 1:13). **Ek is vrygemaak.** (Joh 8:31-34,36; Gal 5:1). **Ek is dood vir die sonde en lewe met Christus.** (Ef 2:6). **Ek is uit God gebore daarom het die bose geen houvas of mag oor my nie.** (1Joh 5:18). **Sy goddelike krag het ons alles geskenk wat tot die lewe en godsvrug dien en ek is n deelgenoot aan die Goddelike natuur.** (2Pet 1:3-4). **Ek is geseen met al die seëninge van die Gees wat daar in die hemel is.** (Ef 1:3). **Ek is gewortel, opgebou en bevestig in my geloof.** (Kol 2:7). **Ek het geloof wat berge kan verskeuf.** (Mat 17:20)

**Vader, ek kan doen wat U sê ek kan doen:** **Ek is ‘n seëvierende oorwinnaar** (1Joh 5:4; Op 2:11), **‘n dapper held/heldin, ‘n kampioen oorwinnende vegter met waardigheid en eer.** (Rig 6:12). **Ek is meer as n oorwinnaar**. (Rom 8:37). **Alle omstandighede is onder my voete.** (Ps 8:6). **In alles kry ek ‘n uitnemende oorwinning** (Rom 8:37) **en in alles lei God my om in Christus te triomfeer.** (2Kor 2:14). **Deur my eenheid met God is ek kragtig in die Here en in die krag van sy sterkte.** (Ef 6:10). **Ek is gereed vir enigiets deur Christus wat my vul met innerlike krag. Ek is selfonderhoudend in Christus se onderhouging.** **Ek is tot alles in staat deur Christus wat my die krag gee.** (Fil 4:13).

**Alles wat ek aanpak is voorspoedig.** (Ps 1:1-3). **Ek is die kop en nie die stert nie, net boontoe en nie ondertoe gaan nie.** (Deut 28:13). **Hy wat in my is, is groter is as hy wat in die wêreld is.** (1Joh 4:4). **Omdat ek glo in, steun op, vertrou en staat maak op God, sal ek doen wat Jesus gedoen het en groter dinge sal ek doen want Sy gees in my ken geen beperking.** (Joh 14:12-14). **Daarom glo ek alles is moonlik en beperk ek nie die Heilige Een in my nie.** (Fil 4:13).

**Ek het krag ontvang toe die Heilige Gees oor my gekom het, so oral waar ek gaan en alles wat ek doen, doen ek met die krag van die Heilige Gees: ek het krag om my hande op die siekes te lê en hulle genees te sien (elke een), and op my bevel, in die Naam van Jesus word alle demoniese magte uitgewerp en alle mense word bevry; Ek het outoriteit oor al die mag van die vyand an niks sal my seer maak nie. (**Mar 16:17-18). **Soos Jesus is, so is ek in die wêreld** (1Joh 4:17) **en die onmeetlike, onbeperkte en oortreffende krag van God is binne in my.** (Ef 1:19). **Dieselfde krag wat Jesus uit die dood gewek het leef in my!** (Ef 1:20)